Sissenõudja huvide kahjustamine on üheselt mõistetav, kui maksuvõlglane müüb endale kuuluvat vara oluliselt allapoole turuhinda. Vara müümine hinnaga, mis ületab turuhinda sissenõudja huve ei kahjusta, kui  võlgnikule on ostja poolt raha tasutud kokkulepitud viisil. Raha tasumise tõendatust ülalviidatud lahendis maksuhaldur ümber lükata ei suutnud, kuigi just see on võlausaldaja kahjustamist näitav ainuke oluline tingimus vara müümisel üle turuhinna. Asjaolu, et maksuhaldurile kogu vara müügist laekuv raha võla katteks ei laeku, ei ole võlausaldaja kahjustamist tingiv vara tagasivõitmise kontseptsioonis, vaid tegemist on võla sissenõudmise ebaefektiivsuse ja äriühingu poolse rahaliste ressursside organiseerimise  küsimusega ehk siis juhtimisotsusega.